《杂曲歌辞。秋夜曲二首》
唐代·王建

天清漏长霜泊泊，兰绿收荣桂膏涸。高楼云鬟弄婵娟，

古瑟暗断秋风弦。玉关遥隔万里道，金刀不翦双泪泉。

香囊火死香气少，向帷合眼何时晓。城乌作营啼野月，

秦川少妇生离别。

秋灯向壁掩洞房，良人此夜直明光。

天河悠悠漏水长，南楼北斗两相当。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。